
Comisia pentru buget, 

finanţe şi bănci
AVIZ

	
	asupra propunerii legislative privind amenajarea complexă a râului Argeş în aval de Bucureşti şi reluarea lucrărilor la canalul navigabil Dunăre-Bucureşti
	


Cu adresa nr. 192 din 28.10.1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind amenajarea complexă a râului Argeş în aval de Bucureşti şi reluarea lucrărilor la canalul navigabil Dunăre-Bucureşti.

În urma examinării, în şedinţa din data de 29.12.1998, Comisia pentru Buget, Finanţe şi Bănci, cu majoritate de voturi, a hotărât respingerea, având în vedere că este necesară o actualizare a studiilor făcute în ceea ce priveşte eficienţa economică, deoarece proiectele au fost aprobate înainte de anul 1990.

În analizele ce se vor face este necesar să ţină seama de schimbările intervenite în economie, de prognozele de dezvoltare economică în următorii 25 ani.

